Vier vas wat glo leeupote wil smous | Maroela Media
Vier vas wat glo leeupote wil smous
Die leeupote waarop beslag gelê is. (Foto: SA Polisie)
Lede van die Valke het vir die soveelste keer die afgelope paar maande toegeslaan op verdagtes wat leeubeendere probeer smous.
Kapt. Tlangelani Rikhotso, woordvoerder van die Valke, het gesê vier verdagtes is in die jongste voorval in Rustenburg, Noordwes, aangekeer.
"Ons het inligting gekry oor die verdagtes wat glo op soek was na 'n koper vir vier leeupote. Die daaropvolgende ondersoek het tot 'n klopjag gelei waar die verdagtes die pote aan 'n beampte, wat hom as 'n koper voorgedoen het, vir R300 000 probeer verkoop het."
Rikhotso het gesê die vier is in hegtenis geneem en sal na verwagting Woensdag in die landdroshof op Rustenburg verskyn. Hulle word aangekla van oortredings van die Wet op Nasionale Omgewingsbestuur en Biodiversiteit (Nemba).
Maroela Media het verlede week berig agt leeus is verlede week by 'n gewese lodge en dieretuin buite Rustenburg vir hul liggaamsdele gestroop. Daar is vermoed dat die diere vir moetie-doeleindes doodgemaak is. Die boosdoeners het eers oor die muur van sowat 2,4 m hoog reg rondom die kamp geklim voordat hulle die slotte van die kamp se hekke geknip het.
In November is vyf leeus ook op 'n plaas in die Northam-gebied vergifting en vermink. Van die leeus is onthoof en ander se pote is afgesny en hul tande verwyder. Die leeus is vermoedelik hoendervleis gevoer wat met gif bestrooi was. Die verdagtes het die heiningdraad geknip om toegang tot die plaas te kry.
leeustropery Nemba Valke
Gaan iemand daaraan dink om 'n DNA toets te doen om 'n verbintenis te verkry na die geslagte leeus?
Mense kan die liefdevolste wees-net gekyk na hoe hul diere in nood help
maar die nood is soms mensdom se nalatigheid DAAR IS MAAR MIN WAT MY SO KWAAD MAAK AS DIE WAT GEEN HART HET TEENOOR HUL MEDEMENS EN SO OOK DIERE
Hulle moet 'n vonnis opgele word, wat ander laat 2 keer dink voor hulle dit doen aan enige dier.
Ek will net graag een punt uitlig wat moontlik misgekyk word. Ek het van 'n baie betroubare bron verneem dat die kanse baie gering is dat die motief was om "muti" te vervaardig. Sou dit die doel wees sou die sterte en die mannetjie se testikels, asook moontlik die harte weg gewees het.